El Clásico

El Clasico (; dikana juo sabagai El Derbi Espanyol atau El Classic) adolah namo umum nan diagiah untuak satiok patandiangan sipak bola antaro FC Barcelona jo Real Madrid. Patamuan mareka tajadi satiok taun sabagai bagian dari kompetisi La Liga Spanyol, dangan maksimum sambilan patandingan dalam satahun, dangan duo kamungkinan tambahan di Copa del Rey, Liga Champions UEFA, jo Supercopa de Espana, dangan kamungkinan lain dalam Piala Super UEFA jo Final Liga Champions. Kaduo klub iko adolah klub-klub nan paliang mangikuti patandiangan sipak bola di dunia, dicaliak dek ratuihan juta urang.

Pasaingan itu muncul dangan sijarah jikok Madrid jo Barcelona adolah duo kota tabasa di Spanyol, jo kaduo klub adolah klub sipak bola paliang sukses jo bapangaruah di nagara iko. Dalam patandiangan rasmi nan diakui FIFA, Barcelona alah maraih 83 Trofi sadangkan Real Madrid alah maraih 84 Trofi. Mareka kadang-kadang diidentifikasi dangan lawan posisi politik, dangan Real Madrid nan mawakili bangso Spanyol jo Barcelona nan mawakili bangso Katalan.

 Serba serbi El Clasico Sapanjang maso 
 El Clasico patamo digelar di stadion Hippodromo Madrid pado 13 Mei 1902. Barca katiko itu manang 3-1 ateh Madrid. Pado partai patamo tasabuik gol-gol Barcelona dicetak dek Udo Steinburg jo duo gol Joan Gamper, gol Madrid dek Arthur Johnson.
 Pado semi final Copa del Generalisimo tahun 1942-43, Real Madrid manang dangan agregat 11-2 nan marupokan rekor gol agregat
 Top Skorer El Clasico sapanjang maso dangan total 25 gol adolah Lionel Messi dari Barcelona nan mamacahkan rekor jumlah gol Alfredo Di Stefano dari Real Madrid dangan 18 gol pada pertandingan El Clasico episode ke-227.
 Alfonso Albeniz manjadi pamain patamo nan pindah dari Barcelona ka Real Madrid pada bulan Mei 1902. Pamain patamo nan pindah dari Real Madrid ka Barcelona adolah Luciano Lizzaraga pado tahun 1905
 Josep Samitier (Barcelona) adolah pamain patamo nan mancetak 4 gol di el clásico pado kamanangan 5-1 di April 1926, sajak itu pamain lain pancetak quadruple adolah Ildefonso Sanudo (Madrid) manang 8-2 (1935), Marti Ventolra (Barcelona) manang 5-0 (1935), pamain lain pancetak quadruple adolah Barinaga (Madrid) manang 11-1 (1943), Eulogio Martinez (Barcelona) manang 6-1 (1957)
 Benzema dari Real Madrid mancetak gol tacapek di el clásico hanyo dalam 22 datiak pado el clásico 10 Desember 2011, salain Benzema, Enrique Mateos jo Giovanni dari Madrid jo Francisco Carrasco dari Barca juo mancetak gol sabalun minik patamo
 Michael Laudrup mambaok Barca manang 5-0 di el clásico tahun 1994, jo mambaok Madrid manang 5-0 di el clásico tahun 1995. Michael Laudrup juo manjadi satu-satunyo pamain nan bahasil maraih 5 gelar la liga barturuik-turuik dangan 2 klub babeda
 Fernando Hierro (Real Madrid) adolah pamain nan paliang banyak mandapek kartu dalam sajarah El Clasico dangan 18 kartu (17 kartu kuning + 1 kartu merah)
 Pamain Real Madrid, Manuel Sanchís alah tampil sabanyak 43 kali dalam laga El Clasico. Jumlah iko adolah nan tabanyak dari pamain lainnyo sapanjang sajarah patamuan kaduo tim sadangkan galandang Barcelona Xavi Hernández adolah pamain masih aktif nan tampil tabanyak yaitu 41 kali jo Lionel Messi dari Barcelona adolah pamain asiang nan tampil paliang banyak di partai El Clasico sabanyak 29 kali
 Hinggo partai El Clasico na ka-229 disadoalah kompetisi pado tanggal 25 Oktober 2014, Madrid masih unggul dalam hal jumlah kamanangan. Madrid manang 92 kali, sadangkan Barca manang 89 kali. Sisonyo imbang sabanyak 48 kali.